প্রিজন ব্রেক: দ্য ফাইনাল ব্রেক
প্রিজন ব্রেক: দ্য ফাইনাল ব্রেক প্রিজন ব্রেক টেলিভিশন ধারাবাহিকের ২০০৯ সালের একটি টেলিভিশন চলচ্চিত্র। চলচ্চিত্রটি ২৪ ই মে ইসরায়েলে এবং ২৭ মে যুক্তরাজ্যের স্কাই ১ তে প্রচারিত হয়েছিল। মার্কিন যুক্তরাষ্ট্র এবং কানাডায় চলচ্চিত্রটি ডিভিডি এবং ব্লু-রেতে ২১ জুলাই, ২০০৯ সালে প্রথম প্রকাশিত হয়েছিল। চলচ্চিত্রটিতে দ্য কোম্পানির পতন এবং মাইকেল স্কোফিল্ডের (ভেন্টওয়ার্থ মিলার) মৃত্যুর প্রকাশের মধ্যে যে ঘটনাগুলি ঘটেছিল তা দেখানো হয়েছে।‌ এটিতে ক্রিস্টিনা স্কোফিল্ডকে (ক্যাথলিন কুইনলান) হত্যার জন্য সারা তানক্রেডিকে (সারাহ ওয়েন ক্যালিস) গ্রেফতার এবং তাকে কারাদণ্ড দেওয়ার বিস্তারিত বর্ণনা করা হয়েছে। এছাড়াও এটিতে গ্রেটেচেন মর্গানের (জোডি লিন ও'কিফ) চূড়ান্ত পরিণতি প্রকাশ করা হয়েছে।